Nu kan borgere i Nørresundby få deres pakkepost døgnet rundt.

Post Danmarks nye tiltag, Døgnposten er nu klar til brug i Nørresundby, ved Lindholm Station. For at bruge Døgnposten skal man tilmelde sig via doegnposten.dk. Man kan også sende pakker fra automaten. Både pakker der er allerede er frankerede, og pakker som stadig mangler porto. - Jeg håber, at kunderne i Nørresundby bliver glade for Døgnposten, som gør det nemmere og hurtigere at få sine pakker. Flere og flere handler på nettet, fordi det er nemt, enkelt og kan ske på alle tidspunkter af døgnet. Det skal også være nemt, hurtigt og enkelt at få sine varer, og det er Døgnposten med til at sikre.